**PolarExpo**

**Fishing & Hunting**

11-13. oktober 2022

Ilulissat

AMMAALLUNI OQALUGIAAT

Aalisarneq pillugu saqqummersitsinermut, PolarExpo Fishing and Hunting-mut tamassi kommunalbestyrelsi sinnerlugu nuannaarluga tulluusimaarlugalu tikilluaqquassi.

Saqqummersitsinermut tamassi tikilluaqqujumavassi, pingaartumik aaqqissuisut suleqatigut Aalborg Kongres og Kultur Center-imeersut aamma Knapk aamma immikkut tikilluaqquara uani aaqqissuussami illersuisuusoq Naalakkersuisoq Karl Tobiassen.

Borgmesterinngoramali anguniarsimavara saqqummersitsisarnerup maani ingerlanneqartarlernissaa, 2019-imilu tamanna iluatsipparput Aalborg Kongres og Kultur Center aamma KNAPK isumaqatigiissuteqarfigigatsigit saqqummersitsisarnerup maani Ilulissani, ukioq allortarlugu ingerlanneqartalissasoq.

Isumaqatigiissuteqarnitsinnut ilanngutsissimavarput saqqummersitsinermi aalisarneq kisiat pinnagu aammali aallaaniarneq/piniarneq ilanngullugu saqqummersitsinerusassasoq.

Aalisarneq piniarnerlu pillugit saqqummersitsisarnerup nutartikkap piviusunngortinnissaa corona-mit kinguarsarneqarsimavoq. Maannali tassa tulluusimaarutigeqisannik saqqummersitsineq ammarsinnaanngorparput.

Kommunitsinni inuussutissarsiorneq pillugu immikkoortortaqarfitsinni saqqummersitsinissaq sivisuumik piareersaasiorfigisimavarput.

Akunnittarfiit isumasiorsimavagut saqqummersitsineq ima ittoq qanoq ilineratigut ingerlakkaanni ajunnginnerunersoq, taakkulu piffissaq toqqagaat atorneqarpoq. Taamaattumik aatsaat oktoberimi ingerlanneqalerpoq, tamannalu kommunip tikeraat takornariallu ukiup ingerlanerani piffissaq siaarnerullugu maaniittarnissaannik kissaateqarneranut naapertuulluinnarpoq.

Kommunip inuussutissarsiornikkut periusissiornermini aalisarnermi ineriartortitsinerup pitsaasumik sinaakkusersorneqarnissaa isumagisarivaa.

Nalunngilarput maani kommunitsinni aammami nunatta sinnerani aalisarneq inuiaqatigiinni inuussutissarsiutit pingaarnersarimmassuk, amerlanerpaanik isaatitsissutaalluni amerlanerpaanik suliffissaqartitsiffiusoq.

Taamaattumik aamma inuussutissarsiummik tamatuminnga ingerlatsisut pitsaasunik ineriartornissamut periarfissaqartittariaqarpagut.

Pingaaruteqarpoq, inuussutissarsionermik ingerlatsisut assigiinngitsut naapillutik soqutigisaminnik avitseqatigiittarsinnaanissaannik ingerlatsisarnissaq. Tamannalu tassa sapaatip akunnerani matumani periarfissaavoq.

Sapaatip akunnerata ingerlanerani aaqqissuussinerit arlallit ingerlanneqartussaapput, neriuutigivaralu maani illoqarfitsinni kusanartumi uummaarissumilu nuannisarumaartusi.

Saqqummersitsinermut tamassi tikilluaqqoqqippassi.

Dansk

Jeg vil på kommunalbestyrelsens vegne med stolthed og med glæde byde jer alle sammen velkommen til PolarExpo Fishing and Hunting i Avannaata kommunia i Ilulissat.

Jeg vil gerne byde alle velkommen til messen, særligt arrangørerne fra Aalborg Kongres og Kultur Center og medarrangørerne Knapk og en særlig velkomst til protektor for arrangementet Landstyremedlem for fiskeri og fangst Karl Tobiassen..

Siden jeg blev borgmester har jeg arbejdet for at få messen på plads, og i 2019 lykkedes det os at få en aftale med Aalborg Kongres og Kultur Center og KNAPK om, at messen skal afvikles i Ilulissat hvert andet år.

Desuden har vi fået med i aftalen, at det ikke kun er en fiskerimesse men også en jagtmesse.

Corona pandemien forsinkede realiseringen af den nye fiskeri- og jagtmesse. Men nu åbner vi messen, og det er jeg meget stolt af.

I kommunens erhvervsafdeling har vi længe arbejdet med at forberede messen.

Vi har spurgt hotellerne, hvornår det passer dem bedst, at vi lægger messen, og de har valgt tidspunktet. Derfor bliver det først i oktober og det passer rigtig godt med kommunens ønske om at sprede gæster og turister over hele året.

Kommunen har i sin erhvervsstrategi sørget for gode rammer for udviklingen af fiskerierhvervet. Vi ved jo at fiskerierhvervet er det vigtigste erhverv for Avannaata Kommunia og for resten af landet, og det erhverv, som skaber flest indtægter og flest arbejdspladser.

Derfor skal vi sørge for, at aktørerne har de bedste muligheder for fortsat en god udvikling.

Derfor er det også vigtigt, at aktørerne inden for erhvervet kan mødes for at dele og udveksle interesser. Det vil der være mulighed for i denne her uge.

Der vil være en del aktiviteter i løbet af ugen, jeg håber, at I vil hygge jer i vores smukke og driftige by. Jeg vil endnu engang byde alle velkommen til messen.

Tak / Qujanaq.